**IEPIRKUMA PROCEDŪRAS - ATKLĀTA KONKURSA**

„Kompleksi risinājumi siltumnīcefekta gāzu

emisiju samazināšanai Skrundas

kultūras namā”

identifikācijas Nr. SNP 2014/16/KPFI

**Jautājumi un atbildes**

1. **Jautājums:**   
   Kādas izskatīsies ieejas durvis? Logu durvju specifikācijā ir uzrādīti tikai gabarīta izmēri.

**Atbilde: (22.07.2014.)**

Par durvju risinājumu: Paredzēt esošo ēkas koka ārdurvju nomaiņu, lai nodrošinātu  energoauditā izvirzīto   blīvumu (Uw=1,2 W/(m2K)),durvis paredzētas bez stiklojuma, izņemot ieejas ārdurvju bloka nomaiņu uz analoga dalījuma un vizuālā izskata durvīm  lai nodrošinātu  energoauditā izvirzīto   blīvumu (Uw=1,2 W/(m2K).

1. **Jautājums:** Kāpēc Konkursa nolikuma 3.2.2.2. punktā norādītajam būvdarbu vadītājam tiek izvirzītas tādas pašas prasības kā Konkursa nolikuma 3.2.2.1. punktā norādītajam atbildīgajam būvdarbu vadītājam?

**Atbilde: (23.07.2014.)** Saskaņā ar Iepirkumu uzraudzības biroja 2013.gada 15.maija lēmumu Nr. 4-1.2/13-169, iepriekš realizēto projektu skaits (pieredzes apjoms) raksturo piegādātāja pieredzi, savukārt prasībai par iepriekšējo līdzvērtīgu pieredzi kā tādai ir leģitīms mērķis. Iesniegumu izskatīšanas komisijas ieskatā arī gadījumā, ja piegādātājs vai tā piesaistītie speciālisti ir veikuši viena līdzvērtīga projekta realizāciju, tas norāda uz šī piegādātāja un tā piedāvāto speciālistu spējām attiecīgo pakalpojumu sniegšanā, tomēr vienlaikus iesniegumu izskatīšanas komisija uzskata, ka tikai viena līdzvērtīga pakalpojuma sniegšana var neliecināt par noteiktu pieredzi, t.sk. projektos, kas aptver dažādas situācijas, tādējādi atkarībā no konkrētā iepirkuma specifikas, pasūtītājam ir tiesības izvirzīt prasības attiecībā uz vairāku projektu (2–3 projekti) realizāciju, lai apliecinātu piegādātāja un tā piesaistīto speciālistu profesionālās spējas, tas ir, šāds līdzvērtīgu projektu skaits (2-3 projekti) norāda, ka piegādātājs ir spējīgs veikt šādus projektus un ka tam ir iegūtas līdzvērtīgas iemaņas attiecīgajā jomā.

Papildus jānorāda, ka Konkurss tika izsludināts Klimata pārmaiņu finanšu instrumenta līdzfinansētā projekta „Kompleksi risinājumi siltumnīcefekta gāzu emisijas samazināšanai Skrundas kultūras namā”, projekta Nr.KPFI – 15.3/105 ietvaros un saskaņā ar Konkursa nolikuma 2.2. punktā noteikto, Konkursa specifikācijās minētie darbi jāveic un objekts jānodod pasūtītājam ne vēlāk kā līdz 2014.gada 31.decembrim.

Līdz ar to, pasūtītājam ir īpaši svarīgi pārliecināties ne tikai par to vai pretendents spēs piesaistīt atbildīgo būvdarbu vadītāju, kurš atbilst Konkursa nolikumā noteiktajām prasībā, bet arī atbildīgā būvdarbu vadītāja aizvietotāju, lai gūtu pārliecību, ka gadījumā, ja pretendenta piesaistītais atbildīgas būvdarbu vadītājs kādu iemeslu dēļ vairs nespētu pildīt savus darba pienākumus objektā, pretendentam būtu pieejams atbilstošs speciālists, kurš atbilst Konkursa nolikumā noteiktajām prasībām un kurš spētu uzņemties atbildīgā būvdarbu vadītāja pienākumus, lai novērstu riskus, kas saistīti ar augstāk minētā projekta realizāciju. Jānorāda, ka šāda speciālista pieejamības nodrošināšana īpaši svarīgi ir arī pašam pretendentam, jo ņemot vērā Konkursa 6. pielikumā pievienotā līguma projekta noteikumus, apmaksu pasūtītājs veic tikai gadījumā, ja tas ir saņēmis attiecīgus finanšu līdzekļus augstāk minētā projekta ietvaros, no kā izriet, ka gadījumā, ja projekts netiks realizēts, pasūtītājs patur tiesības neveikt apmaksu līguma ietvaros.

1. **Jautājums:** Vai Konkursa nolikuma 3.2.1. punktā noteiktajos pretendenta profesionālo un tehnisko spēju apliecinošajos kritērijos par pieredzi objektu energoefektivitātes paaugstinošos darbos nav kļūdaini dati par sasniedzamo CO2 emisijas samazinājumu- „kas nav mazāks par 500 000 kgCO2/gadā”?

**Atbilde (11.08.2014.):** Konkursa nolikumā 3.2.1. punktā ir ieviesusies pārrakstīšanās kļūda. Lai novērstu minēto kļūdu, informējam, ka Konkursa komisija ir izdarījusi šādus grozījumus Konkursa dokumentācijā:

1. aizstāt Konkursa nolikuma 3.2.1. punktā ietverto skaitļu un vārda savienojumu „500 000 kgCO2/gadā” ar skaitļu un vārda savienojumu „50 000 kgCO2/gadā”;
2. aizstāt Konkursa nolikumā ietverto skaitļu un vārda savienojumu „13.augusts” ar skaitļu un vārda savienojumu „**29.augusts**” jebkurā tā locījumā.